# Zápis zo zasadnutia Komisie výstavby a územnej správy pri MsZ

# v Šamoríne

# zo dňa 9.6.2021

## Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

1. **Prerokovanie došlých žiadostí**
2. **Ostatné**
3. **Prerokovanie došlých žiadostí**
4. **D4R7 Constroction s.r.o. –** odovzdanie komunikácii mestu Šamorín

Komisia prerokovala danú žiadosť a neodporučila prebratie mostnej konštrukcie a cestných komunikácii z nasledovných dôvodov:

1. Betónová cesta, ktorá bola preložená pri výstavbe R7 nie je a nikdy ani nebola zaradená do majetku mesta a nie je zaradená medzi miestne cesty. Pozemok pod cestou nebol nikdy vysporiadaný a do dnešného dňa je v majetku Rímskokatolíckej cirkvi. Predmetná cesta je poľná, účelová komunikácia. Mesto na nej nevykonáva a nikdy ani nevykonávalo údržbu.
2. Mesto Šamorín nemá vhodné technologické prostriedky na údržbu strmého svahu mostného objektu.

Proti prebratiu hlasovalo 7 poslancov.

1. **Základná škola Šamorín –** požiadavky na prístavbu základnej školy

Komisia požiadala o doplňujúce údaje k žiadosti a odporučila projekt riešiť formou podania súťažných návrhov.

1. **Gabriel Ozogány-** žiadosť o stanovisko k investičnému zámeru

Komisia prerokovala uvedenú žiadosť a schválila ju za podmienok dodržania stavebných

a územnoplánovacích regulatív, ktoré stanovuje územný plán pre danú lokalitu.

Za uvedený návrh hlasovalo 7 poslancov.

1. **Donau farm –** výzva na vrátenie pozemku, respektíve vymeranie náhradného pozemku

Komisia po prečítaní a oboznámení sa s obsahom zaslaného listu sa ohradzuje voči tónu ktorým bolo Mesto Šamorín oslovené. Ďalej komisia žiada o stretnutie s predstaviteľmi spoločnostiDonau farm a žiada vysvetlenie si formu komunikácie ,ktorá vyplýva zo zaslaného listu.

1. **MNM Tech s.r.o. –** Žiadosť o vecné bremeno elektro Bučuháza

Komisia prerokovala uvedenú žiadosť a odporučila žiadosti vyhovieť. Za návrh hlasovalo 6 členov. A jeden člen nehlasoval

1. **MNM Tech s.r.o. –** Žiadosť o vecné bremeno kanalizácia Bučuháza

Komisia prerokovala uvedenú žiadosť a odporučila žiadosti vyhovieť. Za návrh hlasovalo 6 členov. A jeden člen nehlasoval

1. **Development 3 –** Žiadosť o vecné bremeno vodovod a kanalizácia Mliečno

Komisia prerokovala uvedenú žiadosť a odporúča dodatočné rokovania so žiadateľom,

kde by sa upresnili presné podmienky schválenia žiadosti. Za návrh hlasovalo 7 členov

komisie.

1. **EUROAGENCY, spol. s r.o. –** Žiadosť o vecné bremeno parkoviská Šamorín Cintorínsky rad.

Komisia odporučila žiadosť schváliť po konzultácií s právnym zástupcom mesta a po vytvorení presného geometrického plánu na dotknuté pozemky pod novovytvorenými parkoviskami.

**9. MKs – Ing. Kašša Milan, s.r.o. –** žiadosť o vecné bremeno Kraľovianky

Komisia prerokovala uvedenú žiadosť a odporučila žiadosti vyhovieť. Za návrh hlasovalo 7 členov.

1. **Javisy, s.r.o. –** Žiadosť o súhlasné stanovisko – Ubytovňa pre športovcov

Komisia prerokovala uvedenú žiadosť a neodporučila žiadosti vyhovieť. Proti návrhu

hlasovalo 6 členov jeden sa zdržal.

1. **Mgr. Karol Paulovicz -** Žiadosť o zváženie vybudovanie chodníka Bučuháza - Šamorín

Komisia prerokovala danú žiadosť a odporučila problematike sa venovať v budúcnosti. Aktuálne je v mestskej časti Bučuháza pozdĺž hlavnej cesty naprojektovaný chodník, na ktorom prebiehajú prípravné práce pre podanie žiadosti pre územné rozhodnutie.

1. **Ing. Vladislav Stračár a manželka –** Žiadosť o odkúpenie pozemku

Komisia prerokovala uvedenú žiadosť a neodporučila žiadosti vyhovieť. Naproti

žiadosti žiadateľovi odporúča požiadať zriadenie vjazdu na základe geometrického

plánu.

Za návrh hlasovalo 7 členov komisie.

1. **Ján Stanislav Maxian –** Žiadosť o odkúpenie pozemku

Komisia prerokovala danú žiadosť a neodporúča odpredaj pozemku.

Za návrh hlasovalo 7 členov.

1. **Cinéaste – Multifunkčné ihrisko , platan 2 –** prenájom pozemku

Komisia prerokovala uvedenú žiadosť a neodporučila žiadosti vyhovieť.

V uvedenej lokalite je plánované ihrisko, ktoré je súčasťou projektu Bala park 5,6.

Proti schváleniu žiadosti hlasovalo 7 členov komisie.

1. **Obec Dunajská Lužná –** Žiadosť o vyjadrenie Dunajská Lužná územný plán

Komisia odporučila podrobnejšie preštudovať niektoré časti navrhovaného územného

plánu Dunajská Lužná ako sú rozširovanie zastavaných území, rozširovanie

kanalizácie a odvodu dažďovej vody.

1. **Anna Panenková – Žiadosť o predaj pozemku**

Komisia prerokovala uvedenú žiadosť a odporučila žiadosti vyhovieť. Za návrh hlasovalo 7 členov.

1. **Ostatné**

Členovia komisie sa zaujímali o aktuálnych projektoch v meste Šamorín a vyzvali odbor výstavby aby preverilo výstavbu ,ktorá sa realizuje v Čilistove vedľa vodnej nádrže.

Zapísali: Ing. Michal Paško

Faragó Zoltán

predseda komisie